**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. március 14-ei** ülésére

Tárgy: Kincsem emléktábla

**Tisztelt Képviselő-testület!**

A 16/2024. (I. 18.) KVÖKt. határozatban döntés született arról, hogy támogatják emléktábla kihelyezését a régi törzsmén istálló (Kisbéri Járási Hivatal) falára és kérték ajánlatok beszerzését.

Brenyó Józseftől megkaptuk Kincsem születésének 150. évfordulója alkalmából kihelyezendő emléktábla szövegét és az emléktába paramétereit. Anyaga rusztikus travertin, mérete 110 x 70 x 5 cm, 4 ponton rögzítés bronz rozettával, vésett fekete betűk, római talpas antikva betűtípus és 3 db bronz akasztó. A szöveg mellékletben olvasható.

Két sírkövestől kértünk be ajánlatot a tábla elkészítésére:

* Beraxa László 437.000,- Ft.
* Danka József bruttó 345.500,- Ft.

A tábla átadásának időpontja 2024. március 17-én lesz, ezért a tábla elkészítését megrendeltük az olcsóbb ajánlatot adó Danka Józseftől.

Időközben Brenyó József a kőre kapott felajánlást, így annak összegével csökkent a kivitelezés költsége, így bruttó 245.500,- Ft-ba fog kerülni.

Kérem Tisztelt Képviselő-testületet, hogy Kincsem születésének 150. évfordulója alkalmából állítandó emléktábla készítését bruttó 245.500,- Ft. összegen szíveskedjen tudomásul venni.

Kisbér, 2024. március 08.

Spiegelhalter Ákos s.k. Pápai Mónika s.k.

elnök-helyettes referens

**Határozati javaslat:**

Kisbér Város Önkormányzat Képviselő-testülete

tudomásul veszi Kincsem születésének 150. évfordulója alkalmából állítandó emléktábla készítésének megrendelését Danka József (2870 Kisbér, Széchenyi u. 59.) kőfaragótól bruttó 245.500,- Ft. összegen.

**Határidő:** azonnal

**Felelős:** Sinkovicz Zoltán polgármester